Intet er afgjort, før Aalborg Pirates og Frederikshavn White Hawks lørdag spiller andet opgør i pokalsemifinalen. De hold spillede nemlig 0-0 mod hinanden i fredagens første pokalsemifinale i Frederikshavn, og dermed er der lagt op til massiv derbyspænding i returkampen, som sættes i gang lørdag aften klokken 19.00 i Gigantium. Selvom Aalborg Pirates må ses som favorit til at gå videre til finalen, var det faktisk Frederikshavn, som vandt, sidste gang de to mandskaber mødtes i Aalborg. Her var Pirates foran 3-0, men alligevel lykkedes det White Hawks at vinde 4-3 efter straffeslag.

Opsummering:
Første pokalsemifinale mellem Frederikshavn White Hawks og Aalborg Pirates endte med en nulløsning.